อยากสอบถามค่ะ เคยฉีดยาคุมแบบ3เดือน2ครั้งแบบ1เดือน3 ครั้งระหว่างที่ฉีดยาคุมประจำเดือนไม่มาค่ะตอนนี้เลิกฉีดบาคุมแล้วเพราะอยากให้ประจำเดือนมา แต่ไม่ได้มีอะไรกับแฟนเลยนะคะ ตอนนี้มีอาการปวดหัวเวียนหัวอยู่บ่อยๆ มันเกี่ยวกับการประจำเดือนไม่มาไหมคะ
สวัสดีค่ะอาการปวดหัวเวียนหัว เกิดได้จากหลายสาเหตุค่ะ อาจจะเกี่ยวข้องหรือไม่เกี่ยวข้องกับภาวะที่ประจำเดือนไม่มาก็ได้ค่ะสาเหตุของอาการปวดหัว เวียนหัว อาจจะเกิดได้จาก อาการปวดศีรษะเครียด อาการปวดศีรษะไมเกรน นอนหลับไม่เพียงพอ สายตาผิดปกติ ความกังวล หรืออาจเกิดจากการติดเชื้อ เช่น ไซนัสอักเสบ แก้วหูอักเสบ การติดเชื้อในสมอง เป็นต้นแนะนำให้ไปพบแพทย์เพื่อตรวจร่างกายหาสาเหตุของอาการปวดศีรษะเวียนศีรษะจะดีที่สุดค่ะ ส่วนอาการประจำเดือนไม่มาระหว่างฉีดยาคุมกำเนิดสามารถเกิดขึ้นได้ค่ะ อย่างไรก็ตามหลังจากหยุดฉีดแล้วประจำเดือนควรจะมาปกติ หากประจำดือนไม่มาแนะนำให้ปรึกษาสูตินรีแพทย์เพิ่มเติมค่ะ